2กองหุ้นวรรณ ขึ้นแท่นที่หนึ่งผลตอบแทนดี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — หุ้นพุ่งหนุนกองทุนหุ้นดี๊ด๊า “วรรณ” ชู ONE+1 และ ONEG ขึ้นแท่นผลตอบแทนสูงของระบบ “แอสเซทพลัสสมาร์ท 4” เข้าเป้า 10% 
นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ เปิดเผยว่า การลงทุนในตลาดหุ้นค่อนข้างเป็นบวกจากหลายปัจจัยสนับสนุน ส่งผลดีต่อกองทุนที่ลงทุนในหุ้น โดยกองทุนเปิดวรรณพลัสวรรณ หรือ ONE+1 และกองทุนเปิดเอกทวีคูณ (ONEG) ทำผลงานได้ยอดเยี่ยม โดยในระยะเวลา 3 เดือน ให้ผลตอบแทน 18.99% และ 18.97% เทียบกับดัชนีของตลาดหลักทรัพย์ซึ่งให้ผลตอบแทนที่ 12.61%
ในระยะเวลา 6 เดือน ทั้งสองกองทุนสร้างผลตอบแทนให้กับผู้ลงทุนถึง 36.60% เทียบกับดัชนีตลาดหลักทรัพย์ที่ 28.40% (ณ วันที่ 16 ส.ค. 2553) ซึ่งเป็นการปรับเพิ่มขึ้นอันดับ 1 และ 2 ของกองทุนหุ้นในประเทศ
นางลดาวรรณ เจริญรัชต์ภาคย์ กรรมการผู้จัดการ บลจ.พลัส กล่าวว่า สัปดาห์ที่ผ่านมาดัชนีหุ้นเพิ่มขึ้น 3.5% อยู่ที่ระดับ 890 จุด จากเงินต่างชาติไหลเข้าลงทุนในตลาดหุ้นไทยต่อเนื่องตั้งแต่ต้นเดือน ส่งผลให้จากปัจจัยพื้นฐานเศรษฐกิจในภูมิภาคเอเชียที่แข็งแกร่งขึ้นเมื่อเปรียบเทียบกับเศรษฐกิจในสหรัฐฯ และยุโรป ประกอบกับการคาดการณ์แนวโน้มการขึ้นอัตราดอกเบี้ยของไทยที่ส่งผลต่อการแข็งค่าของเงินบาทอย่างต่อเนื่อง ซึ่งจะเป็นผลดีต่อนักลงทุนต่างประเทศกองทุนหุ้นกลุ่ม SMART โดยเฉพาะกองทุนแอสเซทพลัสสมาร์ท 4 (ASPSMART4) ปิดกองทุนได้ในวันที่ 19 ส.ค. 2553 หลังสร้างผลตอบแทนได้ตามเป้าหมาย 10% คือ มูลค่าหน่วยลงทุน (NAV) ผ่านจุด 11.00 บาท ภายในเวลา 4 เดือน นับจากจัดตั้งกองทุนเมื่อเดือนเม.ย.53
โดยกองทุนจะจ่ายคืนเงินต้นพร้อมผลตอบแทนโดยวิธีการรับซื้อคืนหน่วยอัตโนมัติให้กับลูกค้าภายใน 3 วันทำการ อกท
สำหรับกองทุนกลุ่ม SMART อีก 4 กองทุนที่เหลือจ่ายคืนผลตอบแทนได้อีกกองทุนละ 0.50 บาทต่อหน่วย และกองทุนเปิดแอสเซทพลัสสมาร์ท 6 เปิดขายถึงวันที่ 24 ส.ค.นี้